
Auctore  Joanne  Duignan- 


PROEM1UM. 

Inter  morbos  quibus  obnoxium  est  genus 
humanum,  nullus  forsitan  inveniri  potest 

quem  non  antecedat  Neuralgia,  cruciatu  quo 

% 

praevalet  acerrimo,  nec  fortasse  suppetit  ullus 
qui  tam  praefracte  medicamentis  obsistit. 

Haec  mihi  cogitanti  nihil  a  proposito  medi¬ 
ci  futuri  alienum  facturus  videor,  si,  quan- 

tum  in  me  est,  omnia  artis  nostrae  auxilia  ex¬ 
quirere  conarer,  ut  hujus  morbi  dominatio 
impotens  refringatur,  tantaque  saltem  immi¬ 
nuatur  immanitas.  Quanquam  enim  fere 
immedicabilis  hactenus  est  reputatus,  fore 
tamen  speremus  ut,  praesentiore  medendi  ra¬ 
tione  excogitata,  mitior  aliquando  fiat. 

E  multis  nominibus,  quibus  auctores  di¬ 
versi,  morbum  de  quo  nunc  agitur,  dona¬ 
vere,  Neuralgiam  adhibui,  quippe  quas  ad 
rem  intellectu  faciliorem  reddendam  pertineret. 
Verum  hoc  loco  non  est  praetereundum,  no¬ 
minibus  illum  gaudere  variis,  habita  ratione 
partis  in  corpore  quam  infeste  aggreditur. 
Ticdoloreux,  Spasmus  Caninus,  TrismusDolo- 
rificus,  Ischia,  cum  aliis  non  paucis  probe  nota 
sunt  nomina.  At  Neuralgia  plenius  quam 
caetera,  naturam  morbi  indicat,  idcirco  est  ea 
retinenda. 

£’>  ~s  j.  v i  ? •  i.  ,-^fi  •;  .  ,• 

Quem  jam  tractare  incipio  morbum  ex  va¬ 
riis  corporis  partibus  oriri  tristissima  comper- 

tum  est  experientia.  At  in  facie  saepissime 
saevit  et  gravissime,  ubicumque  nervorum 
quinti  paris  ramuli,  cum  ramulis  rami  pare 
septimo  exorti,  vel  cum  pede  anserino,  ut 
dicitur,  sese  mutuo  conjungunt,  sicuti  in 
gena,  nasi  ala,  labiis,  auribus,  gingivis  acci¬ 
dit. 

♦  t 

Cursum  primo  suum  Neuralgia  auspicatur 
a  dolore,  saepe  levi,  hosce  nervorum  ramulos 
supra  memoratos  afficiente  eorundemque 
tractum  sequente.  Modo  dolor,  pungendo 
valde  terribilis,  cito  quiescit,  modo  perstat 

a  o  r  i  '  r  '■  y  er  v  < ■■  y  ®  " 

obtusus,  pedetantim  ingravescens,  furoris  de¬ 
mum  intermittens  sui. 

Hujus  mali  impetus  tanta  aliquando  celeri- 
tate  fiunt,  quanta  corporis  humani  membra 
vis  ipsius  pervolat  electricitatis,  dolore  comi¬ 
tante  immanissimo,  nec  majorem  cauterium 
ipsum  moveret  applicatum.  Iidem  varios 
nervorum  jam  dictorum  statis  subeunt  inter¬ 
vallis,  sed  celeri  intermissu,  sane  feliciter  or- 

dinatum,  nam  si  longo  tempore  pertinacius 
institissent,  aeger  miserrimus  omni  sensu  fo¬ 
ret  orbatus.  Accidit,  plerumque  ut,  quo  re- 
centior  est  morbus,  eo  longioribus  recurrat 
impetus  intervallis.  Accessiones  frequen- 
tiores  interdiu  et  acutiores  fere,  quam  noctu 
inveniuntur.  In  quibusdam  quidem  exem¬ 
plis,  dolore  per  noctem  prorsus  immunis  est 
aeger.  Quibus  hic  morbus  supervenit,  pleri- 
que  trigesimum  inter  et  quinquagesimum  an¬ 
num  aetatis  suae  agunt. 

Accedentem  nonnunquam  aegrotus  dolo¬ 
rem  sensim  percipit,  nequidquam  ille,  cujus 
nimirum  non  est  in  manu  ut  ullo  arceat  mo- 

'1  i::)  ;  i  •  ,r  ■  ....... ...  vl. 

do  vel  retardet,  horrendus  ut  fulgur,  trepi¬ 
danti  adest,  et  aversanti.  Alte  conclamat 

3. 

miser  ore  foede  distorto,  nullo  nisi  doloris  in¬ 
termissione  levamine  potiturus.  Modo  dolor 
mira  celeritate  volans,  faciem  ubique  totam 
nunc  hinc  nunc  illinc  occupat,  dumque  cru¬ 
deliter  gravet,  aeger  scintillas  ex  oculis  suis 
quasi  electricas  delabentes  percipit.  Modo 

totum  caput,  sed  plerumque  dimidium  ejus¬ 
dem  invadit  angor,  et  tum  obtusior  fit  et  per- 
stantior.  Quas  quando  ita  sunt,  in  facie  ocu¬ 
lisque  anxietatis  summse  signa  se  ostendunt ; 
miser  interea  totus  in  se  est,  saspeque  nullum 
adstantium  vel  videndo  vel  audiendo  sensum 
habet ;  adeo  ut,  eisdem  quidquarn  interrogan¬ 
tibus,  ille  stupore  vel  animo  hebetato  opprimi 
videatur.  Interdum  alias  corporis  partes,  pe¬ 
dum  scilicet  digitos  manuumve,  casterave 
membra  morbus  adoritur.  Verum  in  his 
omnibus  accessionis  indicia  late  adeo  inter 
sese  differunt,  ut  nisi  a  dolore  atque  febre  vel 
inflammatione  absentibus  agnoscatur,  haud 
facile  sit  dignotu  malum.  Cujus  ergo  si  signa 
diversa  exponerem,  cancillos  quos  mihi  cir¬ 
cumdedi  certe  egrederer. 


Quin  partium  conscensu  intercedente,  ip¬ 
sum  aliquando  cerebrum  seriesque  nervorum 
spinas  gangliana  vexantur,  ex  quo  delirium, 
nervorumque  distentiones,  organorum  vario¬ 
rum  irritationes,  lassasque  functiones  oriuntur. 

Dolor  fere  semper  fugax  haud  ultra  sexagesi¬ 
mam  horae  partem  singulis  vicibus  infelicem 
torquet,  sed  saepe,  eheu,  nimis  saepe  redux, 
interdiu  tamen  potius  quam  noctu  adest. 
Quo  vix  saevius  quidquam,  ut  rem  quam  pau¬ 
cissimis  complectar,  vel  excruciantius  concipi 
posse  dijudico. 


DE  CAUSIS. 

r'  1  vr'  /  A  *'r>  I  f  £*  •  i  >;.* 

Causa,  si  qua  homines  in  hunc  morbum 
proclives  reddat,  merito  putatur  esse  vitae 
humanas  aetas  provectior.  Idem  etenim  raro 
conspicitur,  nisi  quos  annum  inter  trigesi¬ 
mum  et  quinquagesimum  agentes  in  illum 
incidisse  inveniamus.  Eaeminae  seque  ac  viri 
huic  malo  opportunae  existunt. 


Inter  causas  quae  excitantes  vocari  solent, 
u censendae  sunt,  frigus  aere  vel  aqua  exor- 

tum  corporique  admotum.  Motus  animi  et 
affectiones,  vis  externa  sive  manu  et  armis 
sive  chemica  illa  fuerit.  Quas  omnia  mor¬ 
bum  excitant,  jamque  excitati  accessiones  pe¬ 
jores  reddunt. 


DE  CAUSA  PROXIMA. 

Hujus  materiam  illustrare  scribendo  conati 
sunt  varii  auctores ;  Andre  scilicet  et  Pugol 
inter  Gallos  medici,  Caelius  Aurelianus,  Avi- 
cenna  quoque,  et  Degenere  medicus  Belgi¬ 
cus,  Ludengo  etiam,  celeberrim  usque  Fother- 
gelius  noster,  aliique  bene  multi.  Qui  qui¬ 
dem  licet  multum  laborarent  circa  hanc  rem 
atque  etiam  sudarent  eandem  tamen  in  tene¬ 
bris  delitescentem  reliquerunt.  Fotherge- 
lius,  vir  ille  eximius,  causam  Neuralgiae 
proximam  in  acrimonia  quadam  tanquam  car¬ 
cinomatis  humores  percurrente,  forsitan  po- 

nendam,  existimavit.  Quam  quidem  senten¬ 
tiam  argumentis  sat  aptis  Doctor  Haighton 
probe  refellere  valuit.  Nonnulli  ad  genera 
irritationis  diversa  veluti  ad  neurilematis  in¬ 
flammationem  mali  radicem  retulerunt.  Quo¬ 
rum  varia  adeo  sentientium  tantas  lites  ad  me- 
met  componendae  neutiquam  attinent. 


DE  DIAGNOSI. 

Cum  progressum  hujus  morbi  atque  indi¬ 
cia  animo  revolvamus,  eum  ab  aliis  distin¬ 
guere  neutiquam  difficile  invenimus.  Et¬ 
enim  dolor  excrucians,  quasique  partis  ferro 
adustae  sensus,  mali  plerumque  fugacis  ac¬ 
cessio  subita,  ipsa  per  se  pars  affecta,  apy- 
rexia,  hujusque  generis  caetera  hunc  mor¬ 
bum  ab  omnibus  aliis,  quales  Podagra,  Rheu¬ 
matismus,  Hysteria,  Antri  Highmoriani  af¬ 
fectio,  Doloresque  Syphilitici  sunt,  facillime 

dissociant.  Verum  si  ab  odontalgia  atque 
hemicrania  dignoscere  Neuralgiam  necesse 
sit,  labor  sane  facilis ;  quos  tamen  morbos  ad 
eandem  referri  causam  saepe  posse  opinor ;  ita¬ 
que  inter  illos  diagnosin  exquisitissimam  vix 
quaerimus,  quia  contra  singulos  eadem  fere 
remedia  opitulabuntur. 


DE  PROGNOSI, 

i  )  m  ’  1 

Si  dolores  diu  multumque  cruciando  inhae¬ 
serint,  nec  omnino  medicamentis  cesserint, 
prognosis  quoad  sanitem  restaurandam  erit 
infausta,  maniamque  praecavere  oportebit. 
Dolore  vero  levi  nec  frequente  nec  pertinace 
evadente,  felix  sperabitur  exitus. 


Ii 

DE  MEDENDI  RATIONE. 

/r'  ' .i-  •  A.'  X.  J  I  4.  J  \  'i  X  .  ■  t  'JVj,  f 

Auxilia  materiae  medicae  fere  innumera 
contra  hoc  malum  adhibita,  ad  idem  remo¬ 
vendum  hactenus  parum  profecerunt.  Quod 
a  spasmo  oriundum  auctores  quidam  rati,  nar¬ 
cotica  nonnulla,  Opium  scilicet,  Hyosciamum, 
Atropam  Belladonam,  Conium  Maculatum, 
Stramonium,  tanquam  remedia  valentissima 
laudando  ad  coelum  tollunt.  Ista  autem 
toties  tentata,  tantae  pesti  debellandae  imparia 
omnino  fere  reperta  fuerunt.  Quae  si  quan¬ 
doque  depulsa  fuerit,  nihilosecius  bellum 

redintegrat,  cito  redux,  raroque  illorum 

♦ 

ope  penitus  extinguitur.  Eisdem  igitur  nil 
magnopere  fidendum  reor.  Multa  alia  re¬ 
media  silentio  praetereo,  quae  nomine  parum 
diutino  floruerunt,  eodemque  jam  orbata 
sunt.  Ergo  statim  ad  ea  veniendum  est,  quae 
morbum  nostrum  tollere  valeant. 

11 


Primum  inter  haec  nervi  affecti  partem  ex¬ 
cidendam  porro,  quod  si  rite  perfectum  fue¬ 
rit,  praesidium  reperietur  efficacissimum.  Sed 
cum  quinti  tum  septimi  paris  nervorum 
rami  sic  siti  sunt  interdum  atque  distributi, 
ut  partis  affectae  excisio  sine  periculo  ne¬ 
queat  attentari. 

Namque  si  portio  dura  laborabit,  nec  facile 
nec  sine  periculo  ob  glandulam  parotideam 
proxime  adjacentem  fiet,  ut  hujus  nervi 
pars  excidatur.  In  quo  quoties  aegroti  salus 
nullatenus  periclitatur,  id  ipsum  faciendum 
toties  curare  debemus:  quod  si  aliquando 
minus  feliciter  cesserit,  nervum  dolentem 
non  excisum  potius,  quam  excisionis  ipsius 
auxilium  non  valere,  merito  suspicabimur. 
Ergo  saepe  surculus  alter,  modo  hoc  nullo 
gravi  periculo  queat  effici,  nervo  affecto  erit 
amputandus,  ne  malo  adeo  terribili  aegrotans 
relinquatur.  Quando  multa  quidem  haud 
desunt  exempla,  ubi  opus  exitu  fausto  sit  co~ 

ronatum  ;  quod  igitur  nequaquam  parvi  aesti¬ 
mandum  cuique  videbitur. 

At  ubi  se  res  ita  habebit,  ut  neque  tutum 
sit  id  opus  perfici  nec  miser  sinat,  unicum  in 
medicamentis  praesidium  necesse  erit  ponatur, 
quorum  ne  unum  quidem  facile  inveniemus, 
cui  ad  malum  submovendum  merito  confi¬ 
damus.  Quamvis  multa  eorundem  ad  ma¬ 
lum  saltem  levandum  vel  etiam  ad  depellen¬ 
dum  aliquid  auxilii  afferre,  quidam  rem  probe 
experti  asseruerunt.  Quo  in  genere  narcotica 

i 

quasdam.  Opium  scilicet,  Hyosciamus,  atque 
Stramonium,  praecipue  numeranda  sunt, 
quae  multum  diuque  usurpata  levaminis  ali¬ 
quod  misero  plerumque  praebent,  sed  malo 
rarissime  penitus  medentur. 

i  /  r  r  /  *  .  •  F  JT  -  t 

Hornius,  celeberrimus  noster  Materiae  Me¬ 
diem  Professor,  in  praelectionibus  clinicis  me¬ 
minit  hominis,  qui  in  hujus  urbis  nosocomio 
Neuralgia  graviter  cqnflictabatur,  quique  ab 
Hyosciami  usu  copioso  convaluerat,  sanus- 


DE  NEURALGIA. 


13 


que  tandem  fuerat  demissus.  Quin  idem  re¬ 
cepta  sanitate  anni  spatium  postea  integer 
manebat.  Egomet  tamen  aegros  tam  Opium 
quam  ELyosciamum  sine  exitu  pari  diu  sumen¬ 
tes  vidi. 

i i.  t-'  »  >  •  f  «  i  X  1  •  i  ’  S*  rW  yvr  |iYtl5Mlrr 

Hutchison  quidam  chirurgus  Londinen- 
sis,  Ferri  Carbonatem  in  hoc  morbo  uten¬ 
dum  magnopere  laudat ;  cui  quidam  remedio 
aliquid  vis  in  esse  credo,  etenim  in  Nosocomio 
Edinensi  Regali  hominem  conspicere  mihi 
contigit,  ischia  laborantem,  qui  ab  hoc  medi¬ 
camine  ad  semidrachmam  ter  in  dies  dato, 
multum  levaminis  accepit. 

•iifu  fvi-  mkUism 6BDp 

Electrici  tatis  usus  ut  ab  his  multum  lau¬ 
datur,  sic  ab  illis  quoque  culpatur.  Quam 
medicinam  adhibenti  cum  in  hoc  tum  in  can¬ 
teris  morbis,  cautione  revera  opus  est  judicio¬ 
que.  Canterum  Electricitatis  genus  alterum,  id 
est  Galvanismus,  magis  prodesse  censetur.  Ve¬ 
rum  enimvero  medicinae  annales  plura  exem¬ 
pla  offerunt,  in  quibus  Galvanismi  auxilium 

vel  indicia  graviora  vel  denique  morbum  ip¬ 
sum,  de  quo  nunc  agitur,  solvit. 

Medicus  quidam  sagax,  pariter  ac  expertus 
me  certiorum  fecit,  repertum  esse  sibi  Corti¬ 
cem  Peruvianum,  statu  alvi  simul  naturali 
accurate  servato,  remedium  ante  castera  effica¬ 
cius  valere. 

Insuper  Doctor  Kerrison,  qui  anno  proxi- 
me  elapso  de  hoc  morbo  dissertationem  edidit, 
commoda  hujusce  remedii  multum  collaudat, 
atque  sub  hac  formula  administrari  jubet. 

R  Extracti  Cinehonas,  9j  ad  3j 
Decocti  -  -  $xiv 

Tincturas,  -  3j  3^ss* 

Fiat  haustus,  tertia  vel  quarta  quaque  hora 
sumendus. 

“  Attamen,  (ut  verbis  Kerrison  ipsius  utar), 
“  haud  facile  erat  haustum  amarum  tam  saepe 
“  ingurgitare;  qua  de  causa  saporem  mutavi, 

“  quo  fastidium  tardius  supervenerit.  Saspe 
“  deinde  extracti  Cinchonse  Qij  ad  $iss  crus- 
“  tulo  farinario  (wafer  paper)  obvoluti,  ter, 
“  quater,  saspiusve  indies  sumi  jussi,  super- 
“  bibendo  pauxillum  aquae  frigidae,  cui  adjici- 
“  tur  cochleare  parvum,  mediumve  Tincturae 
“  Cinchonae,  vel  ejus  loco,  Spiritus  Myristicae, 
“  Tincturae  Cardamomi  compositae,  Tincturae 
“  Aurantii,  aut  Spiritus  Vini  Gallici,  vel,  si 
“  ventriculus  acore  aut  flatu  scateat  guttae  x 
"  ad  3ss  Spiritus  Ammoniae  compositi.  11  e- 
“  medium,  hoc  modo  mutatum,  diutius,  sine 
“  fastidio,  sumi  potest.” 

Ustio  moxae,  ad  Neuralgiam  curandam, 
multum  laudata  est  nuper  atque  usurpata. 
Vidi  hominem  in  nosocomio  regali,  Ischia  la¬ 
borantem,  qui,  sub  cura  Doctoris  Duncan 
Junioris  peritissimi,  moxa  combustus  insig¬ 
niter  et  omnino  convaluit. 

Alterna  vice  citoque  subeuntes  frigus  at¬ 
que  calorem,  aflectisque  partibus  admovendos 
magnopere  probat  Rapeau,  Medicus  Gallus. 

Is,  quemadmodum  ipse  praedicat,  multos 
hoc  malo  afflictos  tali  modo  sanavit.  Vapo¬ 
res  nempe  aquae  ebullientis  tam  maxime  ca¬ 
lidi  quam  partis  dolentis  sensus  ferret,  ad 
eam  per  tubulos  applicati  sunt;  quibus  mox 
successit  aqua  gelida  vel  glacies  eodem  adhi¬ 
benda,  vaporibus  iterum  superventuris  atque 
repetendis  vicissim.  Verum  neque  de  hoc 
neque  de  quibusdam  aliis  supra  dictis  quod 
proferam,  mihi  experientia  in  hoc  morbo  mea 
propria  quidquam  suggerit. 


F  I  N  1  S. 


Excudebant.  Jacobus  Pillans  Sf  Filius. 

